DCORP วิ่งแรงกว่า 6% นิวไฮในรอบเกือบ 3 เดือน โบรกฯแนะ “ซื้อ” เคาะเป้า 3.40 บ. ชูเทคนิคสวย
DCORP วิ่งแรงกว่า 6% นิวไฮในรอบเกือบ 3 เดือน โบรกฯแนะ "ซื้อ" เคาะเป้า 3.40 บ. ชูเทคนิคสวย โดย ณ เวลา 15.23 น. ราคาอยู่ที่ 3 บาท บวก 0.18 บาท หรือ 6.38% สูงสุดที่ 3.10 บาท ต่ำสุดที่ 2.82 บาท มูลค่าซื้อขายที่ 28.91 ล้านบาท
6 มิ.ย. 2561

ผู้สื่อข่าวรายงานว่า ราคาหุ้นบริษัท ดีมีเตอร์ คอร์ปอเรชั่น จำกัด (มหาชน) หรือ DCORP ณ เวลา 15.23 น. ราคาอยู่ที่ 3 บาท บวก 0.18 บาท หรือ 6.38% สูงสุดที่ 3.10 บาท ต่ำสุดที่ 2.82 บาท มูลค่าซื้อขายที่ 28.91 ล้านบาท

โดยราคาหุ้นปรับตัวเพิ่มขึ้นทำจุดสูงสุดในรอบเกือบ 3 เดือน นับตั้งแต่ราคาหุ้นยืนที่ระดับ 3.08 บาท เมื่อวันที่ 15 มี.ค.61
ด้าน บล.ซีจีเอส-ซีไอเอ็มบี ระบุในบทวิเคราะห์ (6 มิ.ย.) แนะนำ “ซื้อ” DCORP มีแนวรับที่ 3.00 และ 2.94 เพื่อคาดหวังการปรับตัวเพิ่มขึ้นไปทดสอบแนวต้านที่ 3.20 และ 3.40 เป็นจุดขายทำกำไร STOP LOSS ถ้าราคาหุ้นปิดต่ำกว่า 2.82 ลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้นต่อเนื่อง หลังจากปรับตัวลดลงจากแรงขายทำกำไรในระยะสั้น แต่เราคาดว่า ราคาหุ้นน่าจะมีโอกาสทะลุผ่านแนวโน้มขาลงขึ้นไปได้
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้ม  ขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 70